Loteria Română a anunțat o serie de schimbări săptămâna aceasta. Astfel, astăzi, 2 mai 2024, nu mai au trageri la Loto 6/49, Noroc, Joker, Noroc Plus, Loto 5/40 și Super Noroc.
De asemenea, Tragerile Speciale Loto ale Sărbătorilor de Paști vor avea loc sâmbătă, 4 mai 2024, și nu în Duminica Paștelui. Acest lucru înseamnă că pentru fiecare din jocurile Loto 6/49, Joker și Loto 5/40 vor avea loc două trageri: o tragere principală și o tragere suplimentară.
Pentru cea de-a doua tragere, Loteria Română a anunțat că suplimentează fondul de câștiguri al categoriei I cu următoarele sume:
LOTO 6/49 – 200.000 de lei
JOKER – 100.000 de lei
Report la Noroc de peste 1,88 milioane de euro
La tragerile loto de duminică, 28 aprilie, Loteria Română a acordat peste 19.700 de câștiguri în valoare de peste 5,47 milioane de lei.
La Noroc este în joc un report cumulat în valoare de peste 9,35 milioane de lei (peste 1,88 milioane de euro).
La Joker, la categoria I, se înregistrează un report în valoare de peste 2,85 milioane de lei (peste 574.200 de euro), iar la categoria a III-a reportul este de peste 53.300 de lei (peste 10.700 de euro). La Noroc Plus se înregistrează la categoria I un report în valoare de peste 229.500 de lei (peste 46.100 de euro).
La Loto 5/40, la categoria I, este în joc un report în valoare de peste 305.000 de lei (peste 61.200 de euro), iar la categoria a II-a reportul este de peste 60.100 de lei (peste 12.000 de euro). La Super Noroc se înregistrează la categoria I un report în valoare de peste 37.900 de lei.
Marele premiu la Loto 6/49 la categoria I în valoare de 3.610.326,64 lei (peste 725.000 de euro) a fost câștigat duminica trecută, pe 28 aprilie.